Rolf Sæther

Rolf Sæther (født 20. mai 1937) er en norsk jurist og næringslivsmann. Han er tidligere administrerende direktør i Norges Rederiforbund.

Sæther ble i 1964 cand.jur.«70 år», Nationen, 19. mai 2007, s. 31. Han arbeidet deretter i Samferdselsdepartementet og som dommerfullmektig. 

I 1968 ble Sæther ansatt i Norges Rederiforbund, der han arbeidet med næringspolitikk internasjonale skipsfartsspørsmål.«Jubilanter», Aftenposten, 20. mai 2007, del 2, s. 21 Fra 1992 til 2002 var han administrerende direktør i organisasjonen. Mellom 2002 og 2006 var Sæther styreleder i Folketrygdfondet.

Kongen utnevnte i 2002 Sæther til ridder av 1. klasse av St. Olavs Orden «for hans innsats i og for norsk skipsfart.»«Tildeling av ordener og medaljer: Søk i arkivet», kongehuset.no, besøkt 4. november 2009.

Den 12. oktober 2009 utga Sæther boken Tusen dager - Norge og den spanske borgerkrigen 1936-1939 om Norge og den spanske borgerkrigen, sammen med Jo Stein Moen. Boken ble høsten 2009 kjøpt inn av staten gjennom Kulturrådets innkjøpsordning for ny, norsk sakprosa, og er omtalt som «et standardverk» av professor Bernt Hagtvet i Ny Tid 22. januar 2010.Bokanmeldelse av Bernt Hagtvet . Anmelder Stian Bromark i Dagbladet omtalte boka som «en innsats som avtvinger respekt», og mente at «kildetilfanget, inkludert det enestående billedmaterialet, bør en forsker misunne dem.»Bokanmeldelse av Stian Bromark.

 Referanser 

Kategori:Norske jurister
Kategori:Riddere av 1. klasse av St. Olavs Orden
Kategori:Fødsler i 1937